CELEX: 62017TA0543
Language: da
Date: 2019-06-06 00:00:00
Title: Sag T-543/17: Rettens dom af 6. juni 2019 — EIB mod Syrien (Voldgiftsbestemmelse — låneaftale »Syrian Healthcare« nr. 21595 — manglende opfyldelse af aftalen — tilbagebetaling af de forudbetalte beløb — morarenter — udeblivelsessag)

19.8.2019   
            
            
               DA
            
            
               Den Europæiske Unions Tidende
            
            
               C 280/35
            
         
      Rettens dom af 6. juni 2019 — EIB mod Syrien
      (Sag T-543/17) (1)
      
      (Voldgiftsbestemmelse - låneaftale »Syrian Healthcare« nr. 21595 - manglende opfyldelse af aftalen - tilbagebetaling af de forudbetalte beløb - morarenter - udeblivelsessag)
      (2019/C 280/50)
      Processprog: engelsk
      
         Parter
      
      
         Sagsøger: Den Europæiske Investeringsbank (EIB) (først ved P. Chamberlain, T. Gilliams, F. Oxangoiti Briones og J. Shirran, derefter ved F. Oxangoiti Briones, J. Klein og J. Shirran, som befuldmægtigede, bistået af advokat D. Arts og solicitor T. Cusworth)
      
         Sagsøgt: Den Syriske Arabiske Republik
      
         Sagens genstand
      
      Søgsmål i henhold til artikel 272 TEUF med påstand om, at Den Syriske Arabiske Republik tilpligtes at tilbagebetale beløb, der skyldes i forbindelse med låneaftalen »Syrian Healthcare« nr. 21595, med tillæg af morarenter.
      
         Konklusion
      
      
                  1)
               
               
                  Den Syriske Arabiske Republik tilbagebetaler Den Europæiske Union, repræsenteret ved Den Europæiske Investeringsbank (EIB), et beløb på 62 646 209,04 EUR og et beløb på 3 582 381,15 USD.
               
            
                  2)
               
               
                  De nævnte beløb tillægges morarenter, beregnet ifølge den metode, der er fastsat i artikel 3, stk. 2, i låneaftalen »Syrian Healthcare« nr. 21595, indgået mellem EIB og Den Syriske Arabiske Republik den 15. juni 2002 og ændret den 17. oktober og den 29. november 2007, af hovedstolen og af renter i henhold til kontrakten, fra den 9. august 2017 og indtil betaling sker.
               
            
                  3)
               
               
                  I øvrigt frifindes Den Syriske Arabiske Republik.
               
            
                  4)
               
               
                  Den Syriske Arabiske Republik betaler sagsomkostningerne.
               
            
         (1)  EUT C 369 af 30.10.2017.